cyanic-selkie/wikianc huggingface dataset:
भूदृश्य पारिस्थितिकी
अनुसंधान दिशाएँ
अन्य लैंडस्केप-स्केल अध्ययनों का कहना है कि मानव प्रभाव संभवतः विश्व के अधिकांश हिस्सों में लैंडस्केप पैटर्न का मुख्य निर्धारक है। भूदृश्य जैव विविधता उपायों के लिए विकल्प बन सकते हैं क्योंकि विभिन्न परिदृश्य श्रेणियों के भीतर साइटों से लिए गए नमूनों के बीच पौधे और जानवरों की संरचना भिन्न होती है। टैक्सा, या विभिन्न प्रजातियां, एक निवास स्थान से दूसरे में "रिसाव" कर सकती हैं, जिसका भूदृश्य पारिस्थितिकी के लिए निहितार्थ है। जैसे-जैसे मानव भूमि उपयोग प्रथाओं का विस्तार होता है और भूदृश्य में किनारों के अनुपात में वृद्धि जारी रहती है, संयोजन अखंडता पर किनारों के इस रिसाव के प्रभाव, संरक्षण में अधिक महत्वपूर्ण हो सकते हैं। ऐसा इसलिए है क्योंकि टैक्सा को स्थानीय स्तर पर न होने पर लैंडस्केप स्तरों पर संरक्षित किया जा सकता है।
भूमि परिवर्तन मॉडलिंग
लैंड चेंज मॉडलिंग लैंडस्केप इकोलॉजी का एक अनुप्रयोग (Application) है जिसे भूमि उपयोग में भविष्य में होने वाले बदलावों की भविष्यवाणी करने के लिए डिज़ाइन किया गया है। भू-दृश्य के पाठ्यक्रम की स्पष्ट समझ हासिल करने के लिए भूमि परिवर्तन मॉडल का उपयोग शहरी नियोजन, भूगोल, जीआईएस और अन्य विषयों में किया जाता है। हाल के वर्षों में, चाहे वनों की कटाई से या शहरी क्षेत्रों के विस्तार से, पृथ्वी का अधिकांश भू-आवरण तेज़ी से बदल गया है।
अन्य विषयों से संबंध
लैंडस्केप पारिस्थितिकी को विभिन्न पारिस्थितिक उपविषयों में शामिल किया गया है। उदाहरण के लिए, यह भूमि परिवर्तन विज्ञान, भूमि उपयोग के अंतःविषय और भूमि कवर परिवर्तन और आसपास के पारिस्थितिकी पर उनके प्रभावों से निकटता से जुड़ा हुआ है। एक और हालिया विकास भूदृश्य लिम्नोलॉजी के क्षेत्र में झीलों, धाराओं और आर्द्र-भूमि के अध्ययन के लिए लागू स्थानिक अवधारणाओं और सिद्धांतों का अधिक स्पष्ट विचार रहा है। सीस्केप इकोलॉजी लैंडस्केप इकोलॉजी का एक समुद्री और तटीय अनुप्रयोग है। इसके अलावा, लैंडस्केप इकोलॉजी का कृषि और वानिकी जैसे अनुप्रयोग-उन्मुख विषयों से महत्वपूर्ण संबंध हैं। कृषि में, लैंडस्केप इकोलॉजी ने कृषि पद्धतियों की गहनता से उत्पन्न पर्यावरणीय खतरों के प्रबंधन के लिए नए विकल्प पेश किए हैं। कृषि हमेशा पारिस्थितिक तंत्र पर एक मजबूत मानव प्रभाव रही है।
लैंडस्केप इकोलॉजी को लैंडस्केप जेनेटिक्स का क्षेत्र बनाने के लिए जनसंख्या आनुवंशिकी के साथ भी जोड़ा गया है, जो बताता है कि कैसे लैंडस्केप विशेषताएं स्पेस और समय में जनसंख्या संरचना और पौधों और जानवरों की आबादी के जीन प्रवाह को प्रभावित करती हैं और कैसे हस्तक्षेप करने वाले परिदृश्य की गुणवत्ता, जो "मैट्रिक्स" के रूप में जाना जाती है, स्थानिक भिन्नता को प्रभावित करती है। 2003 में शब्द गढ़े जाने के बाद, लैंडस्केप जेनेटिक्स का क्षेत्र 2010 तक 655 से अधिक अध्ययनों तक फैल गया था, और आज भी बढ़ रहा है। जैसा कि आनुवंशिक डेटा अधिक आसानी से सुलभ हो गया है, पारिस्थितिकीविदों द्वारा नवीन विकासवादी और पारिस्थितिक सवालों के जवाब देने के लिए इसका तेज़ी से उपयोग किया जा रहा है, कई इस संबंध में हैं कि कैसे भूदृश्य विकासवादी प्रक्रियाओं को प्रभावित करते हैं, विशेष रूप से मानव-संशोधित भूदृश्य में, जो जैव विविधता के नुकसान का सामना कर रहे हैं।
पॆदअवुतपल्लि (कृष्णा)
पॆदअवुतपल्लि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
वर्नागांव, देवलथल तहसील
वर्नागांव, देवलथल तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
वी द पीपुल
यह नानी पालकीवाला की प्रसिद्ध पुस्तक है। इसका शीर्षक भारतीय संविधान की प्रस्तावना के प्रारंभिक शब्दों से लिया गया है।
मोली लगा कोट, थराली तहसील
मोली लगा कोट, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
दारिया राय
दारिया राय में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
ग्रैंड ट्रंक एक्स्प्रेस २६१५
इतिहास
आजादी से पहले जब यह ट्रेन चला करती थी तो पेशावर से मैंगलोर तक की दूरी तय करने में 104 घंटे लगते थे। अब यह ट्रेन भारत की राजधानी नई दिल्‍ली से तमिलनाडु की राजधानी चेन्नई के बीच प्रतिदिन चलती है। अब भी यह ट्रेन देश की राजधानी से तमिलनाडु की राजधानी तक पहुंचने में 35 घंटे 35 मिनट का समय लेती है। दोनों राजधानी की दूरी 2186 किलोमीटर (1358 मील) है। इस दूरी के बीच यह ट्रेन 38 स्‍टेशनों से होकर गुजरती है। आज भी यह ट्रेन देश की सबसे लंबी रेल मार्ग को तय करती है। और गंतव्‍य तक पहुंचने में तीन दिन का समय लेती है।
रेलगाड़ी के कोच
इस रेलगाडी में 24 डिब्बे जिसमें 13 स्‍लीपर क्‍लास के डिब्‍बे हैं, 3 एसी के 3 डिब्‍बे, 2 एसी का डिब्‍बा एवं 1 एसी का एक डिब्‍बा है। चार सामान्‍य और अनारक्षित और एक पेंट्रीकार है। कभी कभी ट्रेन में यात्रियों की संख्‍या बढने पर स्‍लीपर कोच लगाया जाता है और तब यह 25 डिब्‍बों की ट्रेन बन कर चलती है। चूंकि यह ट्रेन गै्ड ट्रंक रूट पर चलती है इसलिए इस ट्रेन का नाम ग्रेड ट्रैंक एक्सप्रेस रखा गया है। यह पूरी तरह से विद्युत संचालित ट्रेन है। अब जीटी पहले की तरह प्रतिष्ठित और सबसे तेज चलने वाली ट्रेन नहीं रह गई है अब इसी मार्ग पर एक और ट्रेन संचालित है जिसका नाम है तमिलनाडु एक्सप्रेस। यह ट्रेन जीटी की तुलना में तेजगति से चलती है और इसके रास्‍ते में महज 10 स्‍टेशन पर ही रुकती है।
नई दिल्ली से चेन्नई के बीच में पड़ने वाले स्टेशन
रामोल
रामोल (Ramol) भारत के गुजरात राज्य के अहमदाबाद नगर का एक मुहल्ला है।
ग्रैंड ट्रंक एक्स्प्रेस २६१५
रेलगाड़ी के कोच
इरेल से आभार
धर्म पाल सिंह
धर्म पाल सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की आंवला विधान सभा निर्वाचन क्षेत्र (निर्वाचन संख्या-126)से चुनाव जीता।
धबौली, सहरसा
धबौली (Dhabouli) भारत के बिहार राज्य के सहरसा ज़िले में स्थित एक बड़ा गाँव है।
विश्वनाथ चारिआलि
विश्वनाथ चारिआलि (Biswanath Chariali) भारत के असम राज्य के विश्वनाथ ज़िले में स्थित एक शहर है। यह उस ज़िले का मुख्यालय भी है।
ग्रैंड ट्रंक एक्स्प्रेस २६१६
ग्रैंड ट्रंक एक्स्प्रेस 2616  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नई दिल्ली रेलवे स्टेशन (स्टेशन कोड:NDLS) से 06:40PM बजे छूटती है और चेन्नई सेंट्रल रेलवे स्टेशन (स्टेशन कोड:MAS) पर 06:15AM बजे पहुंचती है। इसकी यात्रा अवधि है 35 घंटे 35 मिनट।
प्रिय वेंग प्रान्त
प्रिय वेंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-मध्य भाग में स्थित है और इसकी दक्षणी सीमा पड़ोसी वियतनाम देश से लगती है। प्रान्त मीकांग नदी के पूर्वी तट पर स्थित है।
नामोत्पत्ति
ख्मेर भाषा में "प्रिय वेंग" का अर्थ "लम्बा वन" है। इसमें वेंग संस्कृत के "वन" शब्द का ख्मेर रूप है।
गुजरात एक्स्प्रेस ९०११
गुजरात एक्स्प्रेस 9011  भारतीय रेल द्वारा संचालित एक मेल एक्स्प्रेस ट्रेन है। यह ट्रेन मुंबई सेंट्रल रेलवे स्टेशन (स्टेशन कोड:BCT) से 05:45AM बजे छूटती है और अहमदाबाद जंक्शन रेलवे स्टेशन (स्टेशन कोड:ADI) पर 02:55PM बजे पहुंचती है। इसकी यात्रा अवधि है 9 घंटे 10 मिनट।
ब्रितानी एशियाई
एक ब्रितानी एशियाई, ब्रिटिश एशियन या ब्रिटिश एशियाई एक दक्षिन एशियाई व्यक्ति है जो यूनाइटेड किंगडम में जन्म हुआ या आप्रवासी है। ब्रितानी एशियाई संस्कृति का उदाहरण गुडनेस ग्रेशस मी कॉमेडी शो है। थोड़ा ब्रितानी एशियाई प्रसिद्ध व्यक्ति है मीरा स्याल और संजीव भास्कर।
दिल्ली का इतिहास
दिल्ली को भारतीय महाकाव्य महाभारत में प्राचीन इन्द्रप्रस्थ, की राजधानी के रूप में जाना जाता है। उन्नीसवीं शताब्दी के आरंभ तक दिल्ली में इंद्रप्रस्थ नामक नगर हुआ करता था।
अभी भारतीय पुरातत्व सर्वेक्षण की देखरेख में करा ये गये खुदाई में जो भित्तिचित्र मिले हैं उनसे इसकी आयु ईसा से एक हजार वर्ष पूर्व का लगाया जा रहा है, जिसे महाभारत के समय से जोड़ा जाता है, लेकिन उस समय के जनसंख्या के कोई प्रमाण अभी नहीं मिले हैं। कुछ इतिहासकार इन्द्रप्रस्थ को पुराने दुर्ग के आस-पास मानते हैं।
पुरातात्विक रूप से जो पहले प्रमाण मिलते हैं उन्हें मौर्य-काल (ईसा पूर्व 300) से जोड़ा जाता है। तब से निरन्तर यहाँ जनसंख्या के होने के प्रमाण उपलब्ध हैं। 1966 में प्राप्त अशोक का एक शिलालेख(273 - 300 ई पू) दिल्ली में श्रीनिवासपुरी में पाया गया। यह शिलालेख जो प्रसिद्ध लौह-स्तम्भ के रूप में जाना जाता है अब क़ुतुब-मीनार में देखा जा सकता है। इस स्तंभ को अनुमानत: गुप्तकाल (सन 400-600) में बनाया गया था और बाद में दसवीं सदी में दिल्ली लाया गया।लौह स्तम्भ यद्यपि मूलतः कुतुब परिसर का नहीं है, ऐसा प्रतीत होता है कि यह किसी अन्य स्थान से यहां लाया गया था, संभवतः राजपुत तोमर राजा, अनंगपाल द्वितीय (1051-1081) इसे मध्य भारत के उदयगिरि नामक स्थान से लाए थे। इतिहास कहता है कि 10वीं-11वीं शताब्दी के बीच लोह स्तंभ को दिल्ली में स्थापित किया गया था और उस समय दिल्ली में तोमर राजा अनंगपाल द्वितीय (1051-1081) था। वही लोह स्तंभ को दिल्ली में लाया था जिसका उल्लेख पृथ्वीराज रासो में भी किया है। जबकि फिरोजशाह तुगलक 13 शताब्दी में दिल्ली का राजा था वो केसे 10 शताब्दी में इसे ला सकता है।
चंदरबरदाई की रचना पृथवीराज रासो में तोमर वंश राजा अनंगपाल को दिल्ली का संस्थापक बताया गया है। ऐसा माना जाता है कि उसने ही 'लाल-कोट' का निर्माण करवाया था और लौह-स्तंभ दिल्ली लाया था। दिल्ली में तोमर वंश का शासनकाल 900-1200 इसवी तक माना जाता है। 'दिल्ली' या 'दिल्लिका' शब्द का प्रयोग सर्वप्रथम उदयपुर में प्राप्त शिलालेखों पर पाया गया, जिसका समय 1170 ईसवी निर्धारित किया गया। शायद 1316 ईसवी तक यह हरयाणा की राजधानी बन चुकी थी। 1206 इसवी के बाद दिल्ली सल्तनत की राजधानी बनी जिसमें खिलज़ी वंश, तुग़लक़ वंश, सैयद वंश और लोदी वंश समते कुछ अन्य वंशों ने शासन किया।
आठ शहर
ऐसा माना जाता है कि आज का आधुनिक दिल्ली बनने से पहले दिल्ली सात बार उजड़ी और बसी है जिनके कुछ अवशेष अब भी देखे जा सकते हैं।
सत्रहवीं सदी के मध्य में मुग़ल सम्राट शाहजहाँ (1628-1658) ने सातवीं बार दिल्ली बसायी जिसे शाहजहानाबाद के नाम से भी पुकारा जाता है। आजकल इसके कुछ भाग पुरानी दिल्ली के रूप में सुरक्षित हैं। इस नगर में इतिहास के धरोहर अब भी सुरक्षित बचे हुये हैं जिनमें लाल क़िला सबसे प्रसिद्ध है। जबतक शाहजहाँ ने अपनी राजधानी आगरा में नहीं स्थानांतरित की पुरानी दिल्ली 1638 के बाद के मुग़ल सम्राटो की राजधानी रही। औरंगजेब (1658-1707) ने शाहजहाँ को गद्दी से हटाकर खुद को शालीमार बाग़ में सम्राट घोषित किया।
1857 के आंदोलन को पूरी तरह दबाने के बाद, अंग्रेजों ने जब बहादुरशाह ज़फ़र को रंगून भेज दिया उसके बाद भारत पूरी तरह से अंग्रेजो के अधीन हुआ। प्रारंभ में उन्होंने कलकत्ते (आजकल कोलकाता) से शासन संभाला परंतु 1911 में औपनिवेशिक राजधानी को दिल्ली स्थानांतरित कर दिया गया।
बड़े स्तर पर महानगर के पुर्ननिर्माण की प्रक्रिया में पुराने नगर के कुछ भागो को ढहा दिया गया है।
महाभारत काल
महाभारत काल (1400 ई.पू.) से दिल्ली पांडवों की प्रिय नगरी इन्द्रप्रस्थ के रूप में जानी जाती रही है। कुरूक्षेत्र के युध्द के बाद जब हस्तिनापुर पर जब पांडवों का शासन हुआ तो बड़े भाई युधिष्ठिर ने भाईयों को खंडवाप्रस्थ का शासक बनाया जिसकी भूमि बहुत ही बियाबान और बेकार थी, तब मदद के लिए श्रीक्रष्ण नें इन्द्र को बुलावा भेजा, खुद युधिष्ठिर की मदद के लिए इन्द्र नें विश्वकर्मा को भेजा.विश्वकर्मा नें अपने अथक प्रयासों से इस नगर को बनाया और इसे इन्द्रप्रस्थ यानी (इन्द्र का शहर) नाम दिया।
मध्यकाल का पहला बसाया हुआ शहर था, जो दक्षिण-पश्चिम बॉर्डर के पास स्थित था। जो वर्तमान में महरौली के पास है। यह शहर मध्यकाल के सात शहरों में सबसे पहला था। इसे योगिनीपुरा के नाम से भी जाना जाता है, जो योगिनी (एक् प्राचीन देवी) के शासन काल में था।
लेकिन इसको महत्त्व तब मिला जब 12वीं शताब्दी में राजा अनंगपाल तोमर ने अपना तोमर राजवंश लालकोट से चलाया, जिसे बाद में अजमेर के चौहान राजा ने जीतकर इसका नाम किला राय पिथौरा रखा।
सलतनत काल
1192 में जब पृथ्वीराज चौहान मोहम्मद ग़ोरी से पराजित हो गये थे, 1206 से दिल्ली सल्तनत दास राजवंश के नीचे चलने लगी थी।
इन सुल्तानों में पहले सुल्तान कुतुब-उद-दीन ऐबक जिसने शासन तंत्र चलाया इस दौरान उसने कुतुब मीनर बनवाना शुरू किया जिसे एक उस शासन काल का प्रतीक माना गया है, इसके बाद उसने कुव्वत-ए-इस्लाम नामक मस्जिद भी बनाई जो शायद सबसे पहली भी थी।
अब शासन किया िख़लजी वंश(पश्तून) ने जो दूसरे मुस्लिम शासक थे जिन्होने दिल्ली की सल्तनत पर हुकुमत चलायी, इख्तियारुद्दीन मुहम्मद बिन बख्तियार खिलजी और ग़ुलाम वंश चलाने वाले जलाल उद्दीन फ़िरुज ख़िलजी ने 1290 से 1320 तक खिलजी राजवंश चलाया।
1321 से एक और राजवंश चला जो तुग़लक़ वंश के नाम से जाना जाता है, जो मुस्लिम समुदाय तुर्क से मानी जाती है उसमें गयासुद्दीन तुग़लक़ और उसके बेटे ने जो कामयाब शासक भी था जिसका नाम मुहम्मद बिन तुग़लक़ था ने सफ़लता से शासन किया, उसके बाद उसके भतीजे फ़िरोज शाह तुग़लक़ ने भी राज किया लेकिन 1388 में उसकी म्रत्यु के बाद तुग़लक़ राजवंश का पतन होने लगा।
उसके बाद 1414 से 1451 तक सैयद राजवंश भी चला फ़िर उसके बाद 1451 से लोधी राजवंश चला जो क्रमशः बाहलुल लोधी, सिकंदर लोधी और इब्राहिम लोधी ने सन 1526 तक दिल्ली सल्तनत पर राज किया।
दौलत खान लोधी के बुलावे पर बाबर जो एक मुगल था उसने हिन्दुस्तान पर चढाई कर दी और लोदी वंश का पतन सन 1526 पानीपत की लडाई में कर दिया था।
1526 बाबर (जहीरूद्दीन मोहम्मद) के बाद 1530 में हुमांयु (नसीरुद्दीन अहमद) ने बाहडोर संभाली।
इनके बीच में सन 1540 में सूरी राजवंश हुआ जिसने इस देश पर सालों तक राज किया,1540 में, इसके बाद 1658 में औरंगजेब (मुहिउद्दीन मोहम्मद) और 1707 में शाह आलम प्रथम (मुअज्जम बहादुर) ने सन 1712 तक शासन किया।
ब्रिटिश काल
आखिरी मुगल बहादुर शाह जफ़र के बाद सन 1857 में ब्रिटिश शासन के हुकुमत में शासन चलने लगा, 1857 में ही कलकत्ता को ब्रिटिश भारत की राज धानी घोषित कर दिया गया लेकिन 1911 में फ़िर से दिल्ली को ब्रिटिश भारत की राजधानी बनाया गया। इस दौरान नई दिल्ली क्षेत्र भी बनाया गया। 1947 में भारत की आजादी के बाद इसे अधिकारिक रूप में भारत की राजधानी घोषित कर दिया गया।
स्वतंत्र भारत की दिल्ली
1947 में भारत के स्वतंत्र होने के बाद दिल्ली ने विकास के अनेक चरणों को प्राप्त किया।
प्रतिस्पर्धा-विरोधी व्यवहार
प्रतिस्पर्धा-विरोधी प्रथाएं व्यवसाय या सरकारी प्रथाएं हैं जो बाजार में प्रतिस्पर्धा को रोकती हैं या कम करती हैं। एंटीट्रस्ट कानून राज्य और संघीय कानूनों के बीच भिन्न होते हैं ताकि यह सुनिश्चित किया जा सके कि व्यवसाय प्रतिस्पर्धी प्रथाओं में शामिल न हों जो अन्य, आमतौर पर छोटे, व्यवसायों या उपभोक्ताओं को नुकसान पहुंचाते हैं। ये कानून एकाधिकार शक्ति के दुरुपयोग को सीमित करके एक मुक्त बाजार के भीतर स्वस्थ प्रतिस्पर्धा को बढ़ावा देने के लिए बनाए गए हैं। प्रतिस्पर्धा कंपनियों को उत्पादों और सेवाओं में सुधार के क्रम में प्रतिस्पर्धा करने की अनुमति देती है; नवाचार को बढ़ावा देना; और उपभोक्ताओं के लिए अधिक विकल्प प्रदान करते हैं। अधिक लाभ प्राप्त करने के लिए, कुछ बड़े उद्यम नए प्रवेशकों के अस्तित्व में बाधा डालने के लिए बाजार की शक्ति का लाभ उठाते हैं। प्रतिस्पर्धा-विरोधी व्यवहार बाजार की दक्षता और निष्पक्षता को कमजोर कर सकता है, जिससे उपभोक्ताओं को सेवा की उचित गुणवत्ता प्राप्त करने के लिए बहुत कम विकल्प मिलते हैं।
बाजार के भीतर प्रतिस्पर्धा को कम करने के लिए व्यापार और सरकारों द्वारा प्रतिस्पर्धा-विरोधी व्यवहार का उपयोग किया जाता है ताकि एकाधिकार और प्रमुख फर्म अलौकिक लाभ उत्पन्न कर सकें और प्रतिस्पर्धियों को बाजार से दूर कर सकें। इसलिए, यह उन मामलों में कानून द्वारा भारी विनियमित और दंडनीय है जहां यह बाजार को काफी हद तक प्रभावित करता है।
प्रतिस्पर्धा-विरोधी प्रथाओं को आमतौर पर केवल तभी अवैध माना जाता है जब अभ्यास के परिणामस्वरूप प्रतिस्पर्धा में काफी कमी आती है, इसलिए किसी फर्म को प्रतिस्पर्धा-विरोधी व्यवहार के किसी भी रूप के लिए दंडित करने के लिए उन्हें आम तौर पर एकाधिकार या एकाधिकार में एक प्रमुख फर्म होने की आवश्यकता होती है। या अल्पाधिकार जिसका बाजार पर महत्वपूर्ण प्रभाव है।
प्रतिस्पर्धा-विरोधी व्यवहार को दो वर्गीकरणों में बांटा जा सकता है। क्षैतिज प्रतिबंध प्रतिस्पर्धा-विरोधी व्यवहार को मानते हैं जिसमें आपूर्ति श्रृंखला के समान स्तर पर प्रतिस्पर्धी शामिल होते हैं। इन प्रथाओं में विलय, कार्टेल, मिलीभगत, मूल्य निर्धारण, मूल्य भेदभाव और शिकारी मूल्य निर्धारण शामिल हैं। दूसरी ओर, दूसरी श्रेणी ऊर्ध्वाधर संयम है जो आपूर्ति श्रृंखला के विभिन्न स्तरों पर फर्मों के बीच प्रतिस्पर्धा-विरोधी अभ्यास के कारण प्रतिस्पर्धियों के खिलाफ प्रतिबंधों को लागू करता है । आपूर्तिकर्ता-वितरक संबंध। इन प्रथाओं में अनन्य व्यवहार, सौदा/बिक्री से इनकार, पुनर्विक्रय मूल्य रखरखाव और बहुत कुछ शामिल हैं।
प्रकार
एक्सक्लूसिव डीलिंग, जहां एक खुदरा विक्रेता या थोक व्यापारी अनुबंध द्वारा केवल अनुबंधित आपूर्तिकर्ता से खरीदारी करने के लिए बाध्य है। यह तंत्र खुदरा विक्रेताओं को अधिकतम लाभ और/या उपभोक्ता की पसंद को कम करने से रोकता है। 1999 में, डेंट्सप्लाई ने यू.एस. द्वारा 7 साल की अदालती शिकायत दर्ज की, दंत थोक व्यापारी पर अनुबंध आवश्यकताओं के भीतर विशेष लेनदेन का उपयोग करके व्यापार को नियंत्रित करने के लिए एकाधिकार शक्ति का उपयोग करने के लिए सफलतापूर्वक मुकदमा दायर किया गया था।
मूल्य निर्धारण, जहां कंपनियां कीमतें निर्धारित करने के लिए मिलीभगत करती हैं, एक दूसरे के साथ प्रतिस्पर्धा में न उलझकर मुक्त बाजार को प्रभावी ढंग से समाप्त करती हैं। 2018 में, ट्रैवल एजेंसी की दिग्गज कंपनी, फ्लाइट सेंटर पर 2005 और 2009 के बीच 3 अंतरराष्ट्रीय एयरलाइनों के बीच मिलीभगत मूल्य निर्धारण योजना को प्रोत्साहित करने के लिए $ 12.5 मिलियन का जुर्माना लगाया गया था
सौदा करने से इनकार, उदाहरण के लिए, दो कंपनियां एक निश्चित विक्रेता का उपयोग नहीं करने के लिए सहमत हैं। 2010 में, कैबचार्ज ने वाणिज्यिक शर्तों पर, अपने गैर-नकद भुगतान उपकरणों को टैक्सी किराए के भुगतान के लिए ट्रैवल टैब/एम्पोस सिस्टम द्वारा इलेक्ट्रॉनिक रूप से स्वीकार और संसाधित करने की अनुमति देने से इनकार कर दिया। ट्रैवल टैब/एमपीओएस ने उपकरणों तक पहुंच का अनुरोध किया लेकिन कैबचार्ज ने दो बार मना कर दिया। पहले और दूसरे इनकार के लिए जुर्माना क्रमशः $2 मिलियन और $9 मिलियन था।
क्षेत्रों को विभाजित करना, दो कंपनियों द्वारा एक-दूसरे के रास्ते से बाहर रहने और सहमत क्षेत्रों में प्रतिस्पर्धा को कम करने का समझौता। इसे 'मार्केट शेयरिंग' के रूप में भी जाना जाता है, एक ऐसी प्रथा जिसमें व्यवसाय भौगोलिक रूप से अनुबंधित समझौतों का उपयोग करके ग्राहकों को विभाजित या आवंटित करते हैं, जिसमें स्थापित ग्राहकों पर गैर-प्रतिस्पर्धा शामिल है, समान वस्तुओं या सेवाओं का उत्पादन नहीं करना और/या विशिष्ट क्षेत्रों में बिक्री करना शामिल है। बोराल और सीएसआर ने एक प्री-मिक्स कंक्रीट कार्टेल का गठन किया और बोली में हेराफेरी, मूल्य निर्धारण और बाजार में हिस्सेदारी के लिए $6.6 मिलियन से अधिक की राशि और इसमें शामिल 6 अधिकारियों में से प्रत्येक पर अधिकतम $ 100,000 का जुर्माना लगाया गया। कंपनियों ने नियमित बैठकों और फोन पर बातचीत पर प्रतिस्पर्धा के बिना ग्राहकों को आपूर्तिकर्ताओं से संबंधित के रूप में मान्यता देने पर सहमति व्यक्त की थी। यह सुनिश्चित करने के लिए कि समझौते का उल्लंघन नहीं हुआ है, कंपनी के बाजार शेयरों की निगरानी की गई - इसके कारण निर्माण उद्धरणों पर अधिक शुल्क लगाया गया, जिसका उपयोग संघीय, राज्य और स्थानीय सरकारी परियोजनाओं द्वारा किया गया था।
टाईइंग, जहां उत्पाद जो स्वाभाविक रूप से संबंधित नहीं हैं उन्हें एक साथ खरीदा जाना चाहिए। यह मौजूदा रणनीति खरीदार को एक अलग बाजार से एक अनावश्यक उत्पाद खरीदने के लिए मजबूर करती है, प्रवेश के लिए अप्राकृतिक बाधाओं को बढ़ाकर विभिन्न बाजारों में प्रतिस्पर्धा को कम करती है क्योंकि प्रवेशकर्ता उत्पादों की पूरी श्रृंखला और न ही कीमत पर प्रतिस्पर्धा करने में असमर्थ हैं। 2006 में, एप्पल इंक॰ ने आईट्यून्स आईपॉड का 10 मिलियन डॉलर का 10 साल का अविश्वास का मामला खो दिया जब आईपॉड सितंबर 2006 से मार्च 2009 के बीच बेचे गए जो केवल आईट्यून्स स्टोर या सीडी से डाउनलोड किए गए ट्रैक के साथ संगत थे।
मूल्य भेदभाव, जब अलग-अलग उपभोक्ताओं को अलग-अलग बाजारों में अलग-अलग कीमतों पर उत्पाद या सेवा की पेशकश की जाती है। उदाहरणों में परिवहन के लिए छात्र और वरिष्ठ छूट, अच्छी तरह से पैक की गई किताबें बनाम पेपरबैक संस्करण, रेस्तरां में दोपहर और रात के खाने की कीमत में अंतर या हवाई किराए में अंतर शामिल हैं। लॉट और रॉबर्ट्स (1991) का तर्क है कि इन घटनाओं के लिए लागत या अन्य स्पष्टीकरण हैं और इन स्थितियों के लिए एक स्पष्टीकरण प्रदान करते हैं।
पुनर्विक्रय मूल्य रखरखाव, जब एक प्रबंधक वितरक को बेचता है, तो पुनर्विक्रय मूल्य एक निर्दिष्ट न्यूनतम मूल्य से नीचे नहीं गिरने के लिए सहमत होता है। हालाँकि, जब खुदरा मूल्य घटता है, तो निर्माता अधिक उत्पाद बेचता है। यह प्रबंधन के दृष्टिकोण से दिलचस्प है। यह रणनीति विवादास्पद है, और लाभ कुछ अक्षम छोटे स्टोर या निर्माताओं को प्रतिस्पर्धा के खतरों से बचाने के लिए हैं। लेकिन साथ ही, यह रणनीति आसानी से ब्रांड ऑपरेटरों के स्तर के मूल्य कार्टेल तक ले जा सकती है।
आलोचना भी कर रहे हैं:
अधिग्रहण एक प्रतियोगी या प्रतिस्पर्धी प्रौद्योगिकी का अधिग्रहण या अवशोषण, जहां एक शक्तिशाली फर्म अपने प्रतिद्वंद्वी को प्रभावी ढंग से सह-चुनती है या निगलती है, यह देखने के बजाय कि वह या तो सीधे प्रतिस्पर्धा करती है या किसी अन्य फर्म द्वारा अधिग्रहित की जाती है सरकार से सब्सिडी जो एक फर्म को बिना लाभ के काम करने की अनुमति देती है, उन्हें प्रतिस्पर्धा पर लाभ देती है या प्रतिस्पर्धा को प्रभावी ढंग से रोक देती है विनियम जो उन फर्मों पर महंगा प्रतिबंध लगाते हैं जिन्हें कम धनी कंपनियां लागू नहीं कर सकतीं संरक्षणवाद, टैरिफ और कोटा जो फर्मों को प्रतिस्पर्धी ताकतों से अलग करते हैं पेटेंट का दुरुपयोग और कॉपीराइट का दुरुपयोग, जैसे धोखाधड़ी से पेटेंट, कॉपीराइट, या बौद्धिक संपदा का अन्य रूप प्राप्त करना; या असंबंधित बाजार में लाभ प्राप्त करने के लिए ऐसे कानूनी उपकरणों का उपयोग करना डिजिटल अधिकार प्रबंधन जो मालिकों को प्रयुक्त मीडिया को बेचने से रोकता है, जैसा कि आमतौर पर पहले बिक्री सिद्धांत द्वारा अनुमति दी जाती है।
विज्ञान मानव और ब्रह्माण्ड
यह प्रसिद्ध गणितज्ञ एवं खगोल वैज्ञानिक जयंत विष्णु नार्लीकर की पुस्तक है।
पॊट्टिपाडु (अनंतपुर)
पॊट्टिपाडु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चणोद
चणोद (Chanod) भारत के गुजरात राज्य के वलसाड ज़िले में स्थित एक नगर है। यह दमनगंगा नदी के किनारे बसा हुआ है।
जनसांख्यिकी
2011 की जनगणना के अनुसार, चाणोद की जनसंख्या 18,776 है। इसमें पुरुष 10,800 एवं महिलाएं 7,976 हैं। चाणोद की औसत साक्षरता दर 91.9% है जो गुजरात के राष्ट्रीय औसत 78.0% से अधिक है। चाणोद की 15 प्रतिशत जनसंख्या 6 वर्ष से कम आयु के बच्चों की है।
रजब
रज्जब (अरबी: رجب) इस्लामी कैलेण्डर का सातवां मास है। रज्जब की शब्दकोषीय या शाब्दिक परिभाषा है "आदर करना", जिससे कि रज्जब शब्द निकला है।
रज्जब बतलाता है 'सम्मनित मास'। इस मास को अति आदर सूचक माना जाता था, पागान अरबों द्वारा, रमजाज्ञ की तरह ही इसमें भी युद्ध वर्जित था।
समय
इस्लामी कैलेण्डर में मास आरम्भ होता है, नए चाँद, यानि प्रतिपदा से, लेकिन गणना से नहीं, बल्कि दिखने पर। क्योंकि यह कैलेण्दर 11 से 12 दिवस छोटा होता है, सौर वर्ष से, रज्जब मास भी पूरे वर्ष भर के हर ऋतु में घूमता रहता है। रज्जब की अनुमानित तिथियाँ निम्न हैं:-
दिअरी, अररिया
दिअरी, अररिया में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
चित्रकूट (बहुविकल्पी)
'चित्रकूट' से निम्नलिखित स्थानों या क्षेत्रों का बोध होता है-
कल्याणा तल्ला, गैरसैण तहसील
कल्याणा तल्ला, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
गुजरात एक्स्प्रेस ९०१२
गुजरात एक्स्प्रेस 9012  भारतीय रेल द्वारा संचालित एक मेल एक्स्प्रेस ट्रेन है। यह ट्रेन अहमदाबाद जंक्शन रेलवे स्टेशन (स्टेशन कोड:ADI) से 07:00AM बजे छूटती है और मुंबई सेंट्रल रेलवे स्टेशन (स्टेशन कोड:BCT) पर 04:25PM बजे पहुंचती है। इसकी यात्रा अवधि है 9 घंटे 25 मिनट।
स्ट्रेट फ्रॉम दि हार्ट
यह भारतीय क्रिकेट के ऑल राउंडर रह चुके कपिल देव की आत्मकथा है।
रैकुना N.Z.A., धारी तहसील
रैकुना N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कामना मीरचंदानी
कामना निरेश मीरचंदानी (जन्म 3 अक्टूबर 1979) एक भारतीय मूल की कनाडाई क्रिकेटर हैं जो कनाडा की महिला क्रिकेट टीम की कप्तान हैं। वह 2013 आईसीसी महिला विश्व ट्वेंटी 20 क्वालीफायर में कनाडा के लिए खेली।
अक्टूबर 2021 में, उन्हें मैक्सिको में 2021 आईसीसी महिला टी20 विश्व कप अमेरिका क्वालीफायर टूर्नामेंट के लिए कनाडाई टीम के कप्तान के रूप में नामित किया गया था।
मुनि प्रणम्यसागर
लेखन
मुनि श्री ने कई जैन ग्रन्थों पर संस्कृत टीकाएँ एवं कई मौलिक कृतियाँ लिखी है जिनमें से प्रमुख हैं :-
खजुराहा, सहरसा
खजुराहा (Khajuraha) भारत के बिहार राज्य के सहरसा ज़िले में स्थित एक गाँव है।
रतनाकिरी प्रान्त
रतनाकिरी प्रान्त दक्षिणपूर्वी एशिया के कम्बोडिया देश का एक प्रान्त है। यह देश के पूर्वोत्तरी कोने में स्थित है। इसकी उत्तरी सीमा लाओस और पूर्वी सीमा थाईलैण्ड देश से लगती है। प्रान्त का नाम संस्कृत के "रत्नगिरि" (यानि रत्नों के पहाड़) शब्द का ख्मेर-रूप है। रतनाकिरी देश के सबसे अविकसित प्रान्तों में से एक है और यहाँ की आबादी भी बहुत कम है।
रेमिन, पंजाब
रेमिन , पाकिस्तान के पंजाब प्रांत के डेरा ग़ाज़ी ख़ान ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
कोलख़ोज़
कोलख़ोज़ या कॉलख़ोज़ (रूसी: колхо́з, Kolkhoz ) सोवियत संघ में एक प्रकार की सामूहिक कृषि प्रणाली के खेतों को कहा जाता था। इसके साथ-साथ सोवियत संघ में सरकारी खेत भी हुआ करते थे, जो सोवख़ोज़ कहलाते थे। १९१७ की अक्तूबर समाजवादी क्रांति के बाद कई किसानों ने सामूहिक कृषि आरम्भ कर दी थी और कई स्थानो पर कोलख़ोज़ स्वयं ही उभर आए थे। स्टालिन के काल में बहुत बड़े पैमाने पर इस प्रणाली पर ज़ोर दिया गया और स्वतंत्र कृषकों को ज़बरदस्ती कोलख़ोज़ों में संगठित किया गया।
शब्दोत्पत्ति
'कोलख़ोज़' शब्द 'कोलेक्तिवनोए ख़ोज़्याय्स्त्वो' ( коллекти́вное хозя́йство ) का संक्षिप्त रूप है जिसका रूसी भाषा में अर्थ 'सामूहिक खेत' है। इसमें बिन्दु-वाले 'ख़' के उच्चारण पर ध्यान दें क्योंकि यह बिन्दु-रहित 'ख' से अलग है और ख़रीद, ख़राब और ख़बर जैसे शब्दों में पाया जाता है।
स्टालिन-काल के कोलख़ोज़
कोलख़ोज़ पर काम करने वाले लोगों को 'कोलख़ोज़निक' बुलाया जाता था। सैद्धांतिक तौर पर उन्हें कोलख़ोज़ की उपज और मुनाफ़े का एक भाग दिया जाता था लेकिन वास्तविकता में बहुत से कोलख़ोज़निकों को कोई भी हिस्सा नहीं मिलता था। कोलख़ोज़ की पैदावार केवल सरकार को ही बेची जा सकती थी और वह भी सरकार द्वारा निर्धारित दामों पर, जो बहुत कम होते थे। इस उपज को सरकार अच्छे दाम पर बाज़ारों में बेचती थी जो सोवियत सरकार के लिए आय का अच्छा स्रोत था। कोलख़ोज़निक को एक छोटा-सा भूमि का टुकड़ा और कुछ पशु अपने लिए भी दिए जाते थे।
सरकार ने सभी सोवियत नागरिकों के साथ-साथ कोलख़ोज़निकों को भी पासपोर्ट दिए हुए थे और उन्हें कोलख़ोज़ छोड़ने की अनुमति नहीं थी। १९६९ तक किसी कोलख़ोज़ में पैदा हुए बच्चों को बड़े होकर उसी कोलख़ोज़ पर काम करना होता था। सरकार कोलख़ोज़ों को पैदावार का एक वार्षिक लक्ष्य देती थी। उस से कम उपज होने पर किसानों को दण्ड दिया जाता था, जिसमें उनकी निजि खेत व जानवरों के ज़ब्त होने से लेकर उन्हें श्रम-कारावास की एक वर्ष तक की सज़ा दी जाती थी।
प्रणाली का अंत
१९९१ में सोवियत संघ टूट गया और कोलख़ोज़ प्रणाली का भी अन्त हो गया।
राणीप
राणीप (Ranip) भारत के गुजरात राज्य के अहमदाबाद नगर का एक मुहल्ला है।
ग्राउबुन्डन कैन्टन
ग्राउबुन्डन कैन्टन ( जर्मन व अंग्रेज़ी: Graubünden ) या ग्रिजोनी कैन्टन ( इतालवी: Grigioni ) स्विट्ज़रलैंड का सबसे पूर्वी और क्षेत्रफल के हिसाब से सबसे बड़ा कैन्टन (प्रान्त से मिलता-जुलता प्रशासनिक विभाग) है। इस कैन्टन को सन् १८०३ में नेपोलियन बोनापार्ट ने स्विट्ज़रलैंड में हस्तक्षेप करते हुए अपने 'मध्यस्थता विधेयक' ( Act of Mediation ) के तहत स्विस परिसंघ का हिस्सा बना दिया था।
भाषाएँ
ग्राउबुन्डन कैन्टन की तीन राजकीय भाषाएँ हैं - जर्मन, रूमान्त्च और इतालवी। इनमें से जर्मन सबसे अधिक बोली जाती है और इसे कैन्टन के ६८% लोग बोलते हैं जो भारी मात्रा में कैन्टन के पश्चिमोत्तरी हिस्से में बसे हुए हैं। यह दुनिया का एकमात्र इलाक़ा है जहाँ रूमान्त्च को सरकारी भाषा के तौर पर प्रयोग किया जाता है। इसे कैन्टन के लगभग १५% लोग बोलते हैं। लगभग १०% लोग इतालवी भाषा बोलते हैं। यहाँ के ७% लोग अन्य भाषाएँ बोलते हैं जिनमें 'पश्चिमी लोम्बारदी' नामक भाषा प्रसिद्ध हैं, लेकिन इसे औपचारिक मान्यता प्राप्त नहीं। ग्राउबुन्डन तीन राजकीय भाषाओं वाला स्विट्ज़रलैंड का इकलौता कैन्टन है।
अलेक्सांदर क्वास्नियेव्स्की
अलेक्सांदर क्वास्नियेव्स्की (पोलिश वर्तनी : Aleksander Kwaśniewski) (जन्म : 15 नवम्बर 1954) पोलैण्ड के राजनेता हैं। वे सन् 1995 से 2005 तक पोलैण्ड के राष्ट्रपति रहे।
सलिल विश्‍नोई
सलिल विश्‍नोई,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की आर्यनगर विधान सभा निर्वाचन क्षेत्र (निर्वाचन संख्या-214)से चुनाव जीता।
दिथुरा
दिथुरा में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
धनराज पिल्लैज़ फिटनैस सीक्रेट
धनराज पिल्लैज़ फिटनैस सीक्रेट भारत के पूर्व हॉकी कप्तान धनराज पिल्ले द्वारा लिखी गई पुस्तक है।
एप्पल की आलोचना
एप्पल इंक एक बहुराष्ट्रीय अमेरिकी प्रौद्योगिकी कंपनी है जो उपभोक्ता इलेक्ट्रॉनिक्स बेचती है जिन पर आलोचकों द्वारा चोरी किए गए और/या खरीदे गए डिज़ाइनों को मिलाने का दावा किया गया है, जो दावा करते हैं कि यह उनकी अपनी मूल रचनाएँ हैं। एप्पल की आलोचना में अनैतिक व्यापार प्रथाओं जैसे कि प्रतिस्पर्धा-विरोधी व्यवहार, जल्दबाज़ी में मुकदमेबाजी, संदिग्ध कर रणनीति, स्वेटशॉप श्रम का उपयोग,  भ्रामक वारंटी और अपर्याप्त डेटा सुरक्षा, और पर्यावरणीय विनाश के बारे में चिंताएं शामिल हैं। इसके अतिरिक्त, अमेरिकी निगरानी कार्यक्रम प्रिज्म के साथ इसके कथित सहयोग के लिए ref> की आलोचना की गई है।
कंपनी के खिलाफ आरोप विविध हैं, जिनमें शामिल हैं: छोटे प्रतिस्पर्धियों को विफल करना आईओएस, आईपैडओएस, वॉचओएस और टीवीओएस पर सॉफ्टवेयर प्रतिबंध बेईमान कॉर्पोरेट नीति ई-कचरा और पर्यावरण विनाश वित्तीय मामले कठोर श्रम की स्थिति और बाल श्रम के आरोप सरकारों की निगरानी और सेंसरशिप प्रयासों के साथ सहयोग नियोजित अप्रचलन
ऑर्थर रोड जेल
स्थान
यह जेल शहर के दक्षिणी हिस्से में महालक्ष्मी और चिंचपोकली रेलवे स्टेशन बीच जैकब सर्कल/सात रस्ता तथा जैकब सर्कल मोनोरेल स्टेशन के पास स्थित है। अब यह जेल 12-25,000 रुपये प्रति वर्ग फुट वाले आवासीय संपत्ति तथा 30-60,000 रुपये प्रति वर्ग फुट वाले वाणिज्यिक संपत्ति वाले परिसरों से घिर चुका है।
लोकप्रिय संस्कृति
इस जेल का जिक्र ग्रेगोरी डेविड रॉबर्ट्स की पुरस्कृत पुस्तक शांताराम में भी किया गया है जिसमें उनके मुंबई में एक कार्यकाल सहित आर्थर रोड जेल में बिताये गए समय का विवरण उपलब्ध है। जेल केपरिसर में कैथरीन बू'ज बिहाइंड द ब्यूटीफुल फॉरएवर भी उपलब्ध है।
प्रमाण (भारतीय दर्शन)
भारतीय दर्शन में प्रमाण उसे कहते हैं जो सत्य ज्ञान करने में सहायता करे। अर्थात् वह बात जिससे किसी दूसरी बात का यथार्थ ज्ञान हो। प्रमाण न्याय का मुख्य विषय है। 'प्रमा' नाम है यथार्थ ज्ञान का। यथार्थ ज्ञान का जो करण हो अर्थात् जिसके द्वारा यथार्थ ज्ञान हो उसे प्रमाण कहते हैं। गौतम ने चार प्रमाण माने हैं- प्रत्यक्ष, अनुमान, उपमान और शब्द।
प्रमाण का लक्षण
'यथार्थ अनुभव' को 'प्रमा' कहते हैं। 'स्मृति' तथा 'संशय' आदि को 'प्रमा' नहीं मानते। अतएव अज्ञात तत्त्व के अर्थज्ञान को 'प्रमा' कहा है। इस अनधिगत अर्थ के ज्ञान के उत्पन्न करने वाला करण 'प्रमाण' है। इसी को शास्त्रदीपिका में कहा है--
प्रमाण के भेद
इंद्रियों के साथ सम्बन्ध होने से किसी वस्तु का जो ज्ञान होता है वह प्रत्यक्ष है। लिङ्ग (लक्षण) और लिङ्गी दोनों के प्रत्यक्ष ज्ञान से उत्पन्न ज्ञान को अनुमान कहते हैं। किसी जानी हुई वस्तु के सादृश्य द्वारा दूसरी वस्तु का ज्ञान जिस प्रमाण से होता है वह उपमान कहलाता है। जैसे, गाय के सदृश ही नील गाय होती है। आप्त या विश्वासपात्र पुरुष की बात को शब्द प्रमाण कहते हैं।
इन चार प्रमाणों के अतिरिक्त मीमांसक, वेदान्ती और पौराणिक चार प्रकार के और प्रमाण मानते हैं—ऐतिह्य, अर्थापत्ति, सम्भव और अनुपलब्धि या अभाव। जो बात केवल परम्परा से प्रसिद्ध चली आती है वह जिस प्रमाण से मानी जाती है उसको ऐतिह्य प्रमाण कहते हैं। जिस बात से बिना किसी देखी या सुनी बात के अर्थ में आपत्ति आती हो उसके लिये अर्थापत्ति प्रमाण हैं। जैसे, मोटा देवदत्त दिन को नहीं खाता, यह जानकर यह मानना पड़ता है कि देवदत्त रात को खाता है क्योंकि बिना खाए कोई मोटा हो नहीं सकता। व्यापक के भीतर व्याप्य—अंगी के भीतर अंग—का होना जिस प्रमाण से सिद्ध होता है उसे सम्भव प्रमाण कहते हैं। जैसे, सेर के भीतर छटाँक का होना। किसी वस्तु का न होना जिससे सिद्ध होता है वह अभाव प्रमाण है। जैसे चूहे निकलकर बैठे हुए हैं इससे बिल्ली यहाँ नहीं है। पर नैयायिक इन चारों को अलग प्रमाण नहीं मानते, अपने चार प्रमाणों के अंतर्गत मानते हैं।
भारतीय दर्शन के विभिन्न सम्प्रदायों में प्रमाणों की संख्या भिन्न-भिन्न है। किन-किन दर्शनों में कौन-कौन प्रमाण गृहीत हुए हैं यह नीचे दिया जाता है-
प्रत्यक्ष
इनमें से आत्मा, मन और इंद्रिय का संयोग रूप जो ज्ञान का करण वा प्रमाण है वही प्रत्यक्ष है। वस्तु के साथ इंद्रिय- संयोग होने से जो उसका ज्ञान होता है उसी को 'प्रत्यक्ष' कहते हैं। यह प्रमाण सबसे श्रेष्ठ माना जाता है।
गौतम ने न्यायसूत्र में कहा है कि इंद्रिय के द्वारा किसी पदार्थ का जो ज्ञान होता है, वही प्रत्यक्ष है। जैसे, यदि हमें सामने आग जलती हुई दिखाई दे अथवा हम उसके ताप का अनुभव करें तो यह इस बात का प्रत्यक्ष प्रमाण है कि 'आग जल रही है'। इस ज्ञान में पदार्थ और इंद्रिय का प्रत्यक्ष संबंध होना चाहिए। यदि कोई यह कहे कि 'वह किताब पुरानी है' तो यह प्रत्यक्ष प्रमाण नहीं है; क्योंकि इसमें जो ज्ञान होता है, वह केवल शब्दों के द्वारा होता है, पदार्थ के द्वारा नहीं, इसिलिये यह शब्दप्रमाण के अंतर्गत चला जायगा। पर यदि वही किताब हमारे सामने आ जाय और मैली कुचैली या फटी हुई दिखाई दे तो हमें इस बात का अवश्य प्रत्यक्ष ज्ञान हो जायगा कि 'यह किताब पुरानी है'।
प्रत्यक्ष ज्ञान किसी के कहे हुए शब्दों द्वारा नहीं होता, इसी से उसे 'अव्यपदेश्य' कहते हैं। प्रत्यक्ष को अव्यभिचारी इसलिये कहते हैं कि उसके द्वारा जो वस्तु जैसी होती है उसका वैसा ही ज्ञान होता है। कुछ नैयायिक इस ज्ञान के करण को ही प्रमाण मानते हैं। उनके मत से 'प्रत्यक्ष प्रमाण' इंद्रिय है, इंद्रिय से उत्पन्न ज्ञान 'प्रत्यक्ष ज्ञान' है। पर अव्यपदेश्य पद से सूत्रकार का अभिप्राय स्पष्ट है कि वस्तु का जो निर्विकल्पक ज्ञान है वही प्रत्यक्ष प्रमाण है।
पहली अवस्था में जब केवल इंद्रिय ही करण हो तो उसका फल वह प्रत्यक्ष ज्ञान होगा जो किसी पदार्थ के पहले पहल सामने आने से होता है। जैसे, वह सामने कोई चीज दिखाई देती है। इस ज्ञान को 'निर्विकल्पक ज्ञान' कहते हैं। दूसरी अवस्था में यह जान पड़ता है कि जो चीज सामने है, वह पुस्तक है। यह 'सविकल्पक ज्ञान' हुआ। इस ज्ञान का कारण इंद्रिय का संबंध है। जब इंद्रिय के संबंध से उत्पन्न ज्ञान करण होता है, तब यह ज्ञान कि यह किताब अच्छी है अथवा बुरी है, प्रत्यक्ष ज्ञान हुआ। यह प्रत्यक्ष ज्ञान ६ प्रकार का होता है -
अनुमान
प्रत्यक्ष को लेकर जो ज्ञान (तथा ज्ञान के कारण) को अनुमान कहते हैं। जैसे, हमने बराबर देखा है कि जहाँ धुआँ रहता है वहाँ आग रहती है। इसी को नैयायिक 'व्याप्ति ज्ञान' कहते हैं जो अनुमान की पहली सीढी़ है। हमने कहीं धूआँ देखा जो आग कि जिस धूएँ के साथ सदा हमने आग देखी है वह यहाँ हैं। इसके अनंतर हमें यह ज्ञान या अनुमान उत्पन्न हुआ कि 'यहाँ आग है'। अपने समझने के लिये तो उपयुक्त तीन खंड काफी है पर नैयायिकों का कार्य है दूसरे के मन में ज्ञान कराना, इससे वे अनुमान के पाँच खंड करते हैं जो 'अवयव' कहलाते हैं।
अतः अनुमान का पूरा रूप यों हुआ— साधारणतः इन पाँच अवयवों से युक्त वाक्य को न्याय कहते हैं।
नवीन नैयायिक इन पाँचों अवयवों का मानना आवश्यक नहीं समझते। वे प्रमाण के लिये प्रतिज्ञा, हेतु और दृष्टांत इन्हीं तीनों को काफी समझते हैं। मीमांसक और वेदांती भी इन्हीं तीनों को मानते हैं। बौद्ध नैयायिक दो ही मानते हैं, प्रतिज्ञा और हेतु। 'दुष्ट हेतु' को हेत्वाभास कहते हैं पर इसका प्रमाण गौतम ने प्रमाण के अंतर्गत न कर इसे अलग पदार्थ (विषय) मानकर किया है। इसी प्रकार छल, जाति, निग्रहस्थान इत्यादि भी वास्तव में हेतुदोष ही कहे जा सकते हैं। केवल हेतु का अच्छी तरह विचार करने से अनुमान के सब दोष पकडे़ जा सकते हैं और यह मालूम हो सकता है कि अनुमान ठीक है या नहीं।
उपमान
गौतम का तीसरा प्रमाण 'उपमान' है। किसी जानी हुई वस्तु के सादृश्य से न जानी हुई वस्तु का ज्ञान जिस प्रमाण से होता है वही उपमान है। जैसे, नीलगाय गाय के सदृश होती है। किसी के मुँह से यह सुनकर जब हम जंगल में नीलगाय देखते हैं तब चट हमें ज्ञान हो जाता है कि 'यह नीलगाय है'। इससे प्रतीत हुआ कि किसी वस्तु का उसके नाम के साथ संबंध ही उपमिति ज्ञान का विषय है। वैशेषिक और बौद्ध नैयायिक उपमान को अलग प्रमाण नहीं मानते, प्रत्यक्ष और शब्द प्रमाण के ही अंतर्गत मानते हैं। वे कहते हैं कि 'गो के सदृश गवय होता है' यह शब्द या आगम ज्ञान है क्योंकि यह आप्त या विश्वासपात्र मनुष्य कै कहे हुए शब्द द्वारा हुआ फिर इसके उपरांत यह ज्ञान क्रि 'यह जंतु जो हम देखते हैं गो के सदृश है' यह प्रत्यक्ष ज्ञान हुआ। इसका उत्तर नैयायिक यह देते हैं कि यहाँ तक का ज्ञान तो शब्द और प्रत्यक्ष ही हुआ पर इसके अनंतर जो यह ज्ञान होता है कि 'इसी जंतु का नाम गवय है' वह न प्रत्यक्ष है, न अनुमान, न शब्द, वह उपमान ही है। उपमान को कई नए दार्शनिकों ने इस प्रकार अनुमान कै अंतर्गत किया है। वे कहते हैं कि 'इस जंतु का नाम गवय हैं', 'क्योंकि यह गो के सदृश है' जो जो जंतु गो के सदृश होते है उनका नाम गवय होता है। पर इसका उत्तर यह है कि 'जो जो जंतु गो के सदृश्य होते हैं वे गवय हैं' यह बात मन में नहीं आती, मन में केवल इतना ही आता हैं कि 'मैंने अच्छे आदमी के मुँह से सुना है कि गवय गाय के सदृश होता है ?'
शब्द
चौथा प्रमाण है - शब्द। सूत्र में लिखा है कि आप्तोपदेश अर्थात आप्त पुरुष का वाक्य शब्दप्रमाण है। भाष्यकार ने आप्तपुरुष का लक्षण यह बतलाया है कि जो साक्षात्कृतधर्मा हो, जैसा देखा सुना (अनुभव किया) हो ठीक ठीक वैसा ही कहनेवाला हो, वही आप्त है, चाहे वह आर्य हो या म्लेच्छ। गौतम ने आप्तोपदेश के दो भेद किए हैं— दृष्टार्थ और अदृष्टार्थ। प्रत्यक्ष जानी हुई बातों को बतानेवाला दृष्टार्थ और केवल अनुमान से जानी जानेवाली बातों (जैसे स्वर्ग, अपवर्ग, पुनर्जन्न इत्यादि) को बतानेवाला अदृष्टार्थ कहलाता है। इसपर भाष्य करते हुए वात्स्यान ने कहा है कि इस प्रकार लौकिक और ऋषि— वाक्य (वैदिक) का विभाग हो जाता है अर्थात् अदृष्टार्थ मे केवल वेदवाक्य ही प्रमाण कोटि में माना जा सकता है। नैयायिकों के मत से वेद ईश्वरकृत है इससे उसके वाक्य सदा सत्य और विश्वसनीय हैं पर लौकिक वाक्य तभी सत्य माने जा सकते हैं। जब उनका कहनेवाला प्रामाणिक माना जाय। सूत्रों में वेद के प्रामाण्य के विषय में कई शंकाएँ उठाकर उनका समाधान किया गया है। मीमांसक ईश्वर को नहीं मानते पर वे भी वेद को अपौरुषेय और नित्य मानते हैं। नित्य तो मीमांसक शब्द मात्र को मानते हैं और शब्द और अर्थ का नित्य संबंध बतलाते हैं। पर नैयायिक शब्द का अर्थ के साथ कोई नित्य संबंध नहीं मानते। वाक्य का अर्थ क्या है, इस विषय में बहुत मतभेद है। मीमांसकों के मत से नियोग या प्रेरणा ही वाक्यार्थ है—अर्थात् 'ऐसा करो', 'ऐसा न करो' यही बात सब वाक्यों से कही जाती है चाहे साफ साफ चाहे ऐसे अर्थवाले दूसरे वाक्यों से संबंध द्वारा। पर नैयायिकों के मत से कई पदों के संबंध से निकलनेवाला अर्थ ही वाक्यार्थ है। परंतु वाक्य में जो पद होते हैं वाक्यार्थ के मूल कारण वे ही हैं। न्यायमंजरी में पदों में दो प्रकार की शक्ति मानी गई है—प्रथम अभिधात्री शक्ति जिससे एक एक पद अपने अपने अर्थ का बोध कराता है और दूसरी तात्पर्य शक्ति जिससे कई पदों के संबंध का अर्थ सूचित होता है। शक्ति के अतिरिक्त लक्षणा भी नैयायिकों ने मानी है। आलंकारिकों ने तीसरी वृत्ति व्यंजना भी मानी है पर नैयायिक उसे पृथक् वृत्ति नहीं मानते। सूत्र के अनुसार जिन कई अक्षरों के अंत में विभक्ति हो वे ही पद हैं और विभक्तियाँ दो प्रकार की होती हैं—नाम विभक्ति और आख्यात विभक्ति। इस प्रकार नैयायिक नाम और आख्यात दो ही प्रकार के पद मानते हैं। अव्यय पद को भाष्यकार ने नाम के ही अंतर्गत सिद्ध किया है। न्याय में ऊपर लिखे चार ही प्रमाण माने गए हैं। मीमांसक और वेदांती अर्थापत्ति, ऐतिह्य, संभव और अभाव ये चार और प्रमाण कहते हैं। नैयायिक इन चारों को अपने चार प्रमाणों के अंतर्गत मानते हैं।
अर्थापत्ति
दृष्ट या श्रुत विषय की उपपत्ति जिस अर्थ के बिना न हो, उस अर्थ के ज्ञान को 'अर्थापत्ति' कहते हैं। जैसे--देवदत्त दिन में कुछ भी नहीं खाता, फिर भी खूब मोटा है'। इस वाक्य में 'न खाना तथापि मोटा होना' इन दोनों कथनों में समन्वय की उपपत्ति नहीं होती। अत: उपपत्ति के लिए 'रात्रि में भोजन करता है' यह कल्पना की जाती है। इस कथन से यह स्पष्ट हो गया कि 'यद्यपि दिन में वह नहीं खाता, परन्तु रात्रि में खाता है'। अतएव देवदत्त मोटा है। यहाँ पर प्रथम वाक्य में उपपत्ति लाने के लिए, 'रात्रि में खाता है' यह कल्पना स्वयं की जाती है। इसी को 'अर्थापत्ति' कहते हैं।
अर्थापत्ति के भेद
यह दो प्रकार की है--'दृष्टार्थापत्ति', जैसे --ऊपर के उदाहरण में, तथा 'श्रुतार्थापत्ति' । जैसे- सुनने में आता है कि देवदत्त जो जीवित है, घर में नहीं हैं। इस से 'देवदत्त कहीं और स्थान में है' इसकी कल्पना करना 'अर्थापत्ति' है। अन्यथा 'जीवित होकर घर में नहीं रहना' इन दोनों बातों में समन्वय नहीं हो सकता।
प्रभाकर का मत है कि किसी भी प्रमाण से ज्ञात विषय की उपपत्ति के लिए 'अर्थापत्ति' हो सकती है, केवल दृष्ट और श्रुत ही से नहीं। यह बात साधारण रूप से प्रत्यक्ष आदि प्रमाणों से सिद्ध नहीं होता, तस्मात् 'अर्थापत्ति' का नाम का एक भिन्न 'प्रमाण' मीमांसक मानते हैं।
अनुपलब्धि या अभाव
अभावप्रमाण -- प्रत्यक्ष आदि प्रमाणों के द्वारा जब किसी वस्तु का ज्ञान नहीं होता, तब 'वह वस्तु नहीं है' इस प्रकार उस वस्तु के 'अभाव' का ज्ञान हमें होता है। इस 'अभाव' का ज्ञान इन्द्रियसन्निकर्ष आदि के द्वारा तो हो नहीं सकता, क्योंकि इन्द्रियसन्निकर्ष 'भाव' पदार्थों के साथ होता है। अतएव 'अनुपलब्धि', या 'अभाव' नाम के एक ऐसे स्वतन्त्र प्रमाण को मीमांसक मानते हैं, जिसके द्वारा किसी वस्तु के 'अभाव' का ज्ञान हो। यह तो मीमांसकों का एक साधारण मत है। किन्तु प्रभाकर इसे नहीं स्वीकार करते। उनका कथन है कि जितने 'प्रमाण' है, सब के अपने-अपने स्वतन्त्र 'प्रमेय' हैं, किन्तु 'अभाव' प्रमाण का कोई भी अपना 'विषय' नहीं है। जैसे--'इस भूमि पर घट नहीं है', इस ज्ञान में यदि वहाँ घट होता, तो भूतल के समान उसका भी ज्ञान होता, किन्तु ऐसा नहीं है। फिर हम देखते हैं 'केवल भूमि', जिस का ज्ञान हमें प्रत्यक्ष से होता है। वस्तुत: 'अभाव' का अपना स्वरूप तो कुछ भी नही है। वह तो जहाँ रहता है, उसी आधार के साथ कहा जाता है। इसलिए यथार्थ में भूतल के ज्ञान के अतिरिक्त 'घट नहीं है' इस प्रकार का ज्ञान होता ही नहीं। अतएव 'अभाव' अधिकरण स्वरूप ही है। इस का पृथक् अस्तित्व नहीं है।
सम्भवप्रमाण
कुमारिल ने 'सम्भव' की चर्चा की है। जैसे--'एक सेर दूध में आधा सेर दूध तो अवश्य है'; अर्थात् एक सेर होने में सन्देह हो सकता है, किन्तु उसके आधा सेर होने में तो कोई भी सन्देह नहीं हो सकता। इसे ही 'सम्भव' का नाम का प्रमाण 'पौराणिकों' ने माना है। कुमारिल ने इस 'अनुमान' के अन्तर्गत माना है।
ऐतिह्यप्रमाण
'एतिह्य' का भी उल्लेख कुमारिल ने किया है। जैसे 'इस वट के वृक्ष पर भूत रहता है'। यह वृद्ध लोग कहते आये हैं। अत: यह भी एक स्वतन्त्र प्रमाण है। परन्तु इस कथन की सत्यता का निर्णय नहीं हो सकता, अतएव यह प्रमाण नहीं है। यदि प्रमाण है तो यह 'आगम' के अन्तर्भूत है। किन्तु इन दोनों को अन्य मीमांसकों की तरह कुमारिल ने भी स्वीकार नहीं किया।
प्रतिभाप्रमाण
ऊपर के विवरण से स्पष्ट हो गया होगा कि प्रमाण ही न्यायशास्त्र का मुख्य विषय है। इसी से 'प्रमाणप्रवीण', 'प्रमाणकुशल' आदि शब्दों का व्यवहार नैयायिक या तार्किक के लिये होता है।
प्रमेय
प्रमाण का विषय (जिसे प्रमाणित किया जाय) प्रमेय कहलाता है। ऐसे विषय न्याय के अन्तर्गत बारह गिनाए गए हैं—
इस सूची से यह न समझना चाहिए कि इन वस्तुओं के अतिरिक्त और प्रमेय (प्रमाण के विषय) हो ही नहीं सकते। प्रमाण के द्वारा बहुत सी बातें सिद्ध की जाती हैं। पर गौतम ने अपने सूत्रों में उन्हीं बातों पर विचार किया है जिनके ज्ञान से अपवर्ग या मोक्ष की प्राप्ति हो। न्याय में इच्छा, द्वेष, प्रयत्न, सुख दुःख और ज्ञान ये आत्मा के लिंग (अनुमान के साधन चिह्न या हेतु) कहे गए हैं, यद्यपि शरीर, इंद्रिय और मन से आत्मा पृथक् मानी गई है। वैशेषिक में भी इच्छा, द्वेष सुख, दुःख आदि को आत्मा का लिंग कहा है। शरीर, इंद्रिय और मन से आत्मा के पृथक् होने के हेतु गौतम ने दिए हैं। वेदांतियों के समान नैयायिक एक ही आत्मा नहीं मानते, अनेक मानते हैं। सांख्यवाले भी अनेक पुरुष मानते हैं पर वे पुरुष को अकर्ता और अभोक्ता, साक्षी वा द्रष्टा मात्र मानते हैं। नैयायिक आत्मा को कर्ता, भोक्ता आदि मानते हैं। संसार को रचनेवाली आत्मा ही ईश्वर है। न्याय में आत्मा के समान ही ईश्वर में भी संख्या, परिमाण, पृथक्त्व, संयोग, विभाग, इच्छा, बुद्धि प्रयत्न ये गुण माने गए हैं पर नित्य करके। न्यायमंजरी में लिखा है कि दुःख, द्वेष और संस्कार को छोड़ और सब आत्मा के गुण ईश्वर में हैं।
बहुत से लोग शरीर को पाँचों भूतों से बना मानते हैं पर न्याय में शरीर केवल पृथ्वी के परमाणुओं से घटित माना गया है। चेष्टा, इंद्रिय और अर्थ के आश्रय को शरीर कहते हैं। जिस पदार्थ से सुख हो उसके पाने और जिससे दुःख हो उसे दूर करने का व्यापार चेष्टा है। अतः शरीर का जो लक्षण किया गया है उसके अंतर्गत वृक्षों का शरीर भी आ जाता है। पर वाचस्पति मिश्र ने कहा है कि यह लक्षण वृक्षशरीर में नहीं घटता, इससे केवल मनुष्यशरीर का ही अभिप्राय समझना चाहिए। शंकर मिश्र ने वैशेषिक सूत्रोपस्कार में कहा है कि वृक्षों को शरीर है पर उसमें चेष्टा और इंद्रियाँ स्पष्ट नहीं दिखाई पड़तीं इससे उसे शरीर नहीं कह सकते। पूर्वजन्म में किए कर्मों के अनुसार शरीर उत्पन्न होता है। पाँच भूतों से पाँचों इंद्रियों की उत्पत्ति कही गई है। घ्राणेंद्रिय से गंध का ग्रहण होता है, इससे वह पृथ्वी से बनी है। रसना जल से बनी है क्योकि रस जल का ही गुण है। चक्षु तेज से बना हैं क्योकि रूप तेज का ही गुण है। त्वक् वायु से बना है क्योंकि स्पर्श वायु का गुण है। श्रोत्र आकाश से बना है क्योंकि शब्द आकाश का गुण है। बौद्धों के मत से शरीर में इंद्रियों के जो प्रत्यक्ष गोलक देखे जाते हैं उन्हीं को इंद्रियाँ कहते हैं। (जैसे, आँख की पुतली, जीभ इत्यादि); पर नैयायिकों के मत से जो अंग दिखाई पड़ते हैं वे इंद्रियों के अधिष्ठान मात्र हैं, इंद्रियाँ नहीं हैं। इंद्रियों का ज्ञान इन्द्रियों द्वारा नहीं हो सकता। कुछ लोग एक ही त्वग् इंद्रिय मानते हैं। न्याय में उनके मत का खंडन करके इंद्रियों का नानात्व स्थापित किया गया है। सांख्य में पाँच कर्मेद्रियाँ और मन लेकर ग्यारह इंद्रियाँ मानी गई हैं। न्याय में कर्मेंद्रियाँ नहीं मानी गई हैं पर मन एक करण और अणुरूप माना गया है। यदि मन सूक्ष्म न होकर व्यापक होता तो युगपद ज्ञान संभव होता, अर्थात् अनेक इंद्रियों का एक क्षण में एक साथ संयोग होने से उन सबके विषयों का एक साथ ज्ञान होता। पर नैयायिक ऐसा नहीं मानते। गंध, रस, रूप, स्पर्श और शब्द ये पाँचों भूतों के गुण और इंद्रियों के अर्थ या विषय हैं।
प्रमेयों के संबंध में न्याय और वैशेषिक के मत प्रायः एक ही हैं इससे दर्शन में दोनों के मत न्याय मत कहे जाते हैं। वात्स्यायन ने भी भाष्य में कह दिया है कि जिन बातों को विस्तार-भय से गौतम ने सूत्रों में नहीं कहा है उन्हें वैशेषिक से ग्रहण करना चाहिए।
प्रामाण्यवाद का महत्व
न्यायशास्त्र तथा मीमांसाशास्त्र में 'प्रामाण्यवाद' सब से कठिन विषय कहा जाता है। मिथिला में विद्वन्मण्डली में प्रसिद्ध है कि १४वीं सदी में एक समय एक बहुत बड़े विद्वान् और कवि किसी अन्य प्रान्त से मिथिला के महाराज की सभा में आये। उनकी कवित्वशक्ति और विद्वत्ता से सभी चकित हुए। वह मिथिला में रह कर 'प्रामाण्यवाद' का विशेष अध्ययन करने लगे। कुछ दिनों के पश्चात् महाराज ने उनसे एक दिन नवीन कविता सुनाने के लिए कहा, तो बहुत देर सोचने के बाद उन्होने एक कविता की रचना की-- इसकी दूसरी पंक्ति की पूर्ति करने में उन्होंने अपनी असमर्थता प्रकट की। वास्तव में 'प्रामाण्यवाद' बहुत कठिन है और इसके अध्ययन करने वालों का ध्यान और कहीं नहीं जा सकता है।
सीयक हर्ष
सीयक हर्ष या सीयक द्वितीय परमार वंश का शासक था।
परिचय
मालवे में परमार राज्य की स्थापना उपेंद्र ने की थी। इसी के वंश में वैरिसिंह द्वितीय नाम का राजा हुआ जिसने प्रतिहारों से स्वतंत्र होकर धारा में अपने राज्य की स्थापना का प्रयत्न किया। सफल न होने पर संभवत: उसने राष्ट्रकूट राजा कृष्ण तृतीय की अधीनता स्वीकार की।
सीयक हर्ष वैरिसिंह का पुत्र था। सन् ९४९ के हरसोले के शिलालेख से प्रतीत होता है कि सीयक ने भी अपने राज्य के आरंभ में राष्ट्रकूटो का प्रभुत्व स्वीकार किया था। किंतु उसकी पदवी केवल 'महामांडलिक चूड़ामणि' ही नहीं 'महाराजाधिराजपति' भी थी, जिससे अनुमान किया जा सकता है कि उस समय भी सीयक हर्ष पर्याप्त प्रभावशाली था। उसने योगराज को परास्त किया। यह योगराज संभवत: महेंद्रपाल प्रतिहार के सामंत अवंतिवर्मा द्वितीय (योग) का पौत्र था। योग की तरह योगराज भी यदि प्रतिहारों का सामंत रहा हो तो इसकी पराजय से राष्ट्रकूट और परमार दोनों ही प्रसन्न हुए होंगे। इसके कुछ बाद सीयक के हूणों को भी बुरी तरह से हराया। संभवत: इन्हीं हूणों से सीयक के पुत्रों को भी युद्ध करना पड़ा हो।
नवसाहसांकचरित में सीयक की रुद्रपाटी के राजा पर किसी विजय का भी उल्लेख है, किंतु रुद्रपाटी की भौगोलिक स्थित अनिश्चित है। शायद कृष्ण तृतीय ने सीयक हर्ष की इस बढ़ती हुई शक्ति को रोकने का प्रयत्न किया हो। किंतु इस प्रयत्न की सफलता संदिग्ध है। उत्तर भारत की राजनीतिक स्थिति ही कुछ ऐसी थी कि कोई भी साहसी और मेधावी व्यक्ति इस समय सफल हो सकता था। प्रतिहारों में अब वह शक्ति नहीं थी कि वे अपने विरोधियों और सामंतों की बढ़ती हुई शक्ति को रोक सकें। शायद कृष्ण तृतीय के उत्तरी भारत के मामलों में हस्तक्षेप करने से प्रतिहारों की कमजोरी और बढ़ी हो और इससे सीयक हर्ष को लाभ ही हुआ हो।
सन् ९६७ में राष्ट्रकूट राजा कृष्ण तृतीय की मृत्यु के बाद उसका छोटा भाई खोट्टिग गद्दी पर बैठा। उचित अवसर देखकर सीयक ने राष्ट्रकूटों पर आक्रमण कर दिया और उन्हें खलिघट्ट की लड़ाई में हराकर राष्ट्रकूट राजधानी मान्यखेट को बुरी तरह लूटा। सन् ९७४ के लगभग सीयक की मृत्यु होने पर उसका ज्येष्ठ पुत्र मुंज गद्दी पर बैठा। राजा भोज इसके पौत्र थे।
प्रमोद करण सेठी
डॉक्टर प्रमोद करण सेठी (28 नवम्बर 1927 - 06 जनवरी 2008) दुनियाभर में मशहूर 'जयपुर पांव' के जनक थे। श्री रामचन्द्र शर्मा के साथ मिलकर उन्होने सन् १९६९ में 'जयपुर पांव' नामक सस्ता एवं लचीला कृत्रिम पैर का विकास किया। वे हड्डी रोग विशेषज्ञ और मैगसायसाय व पद्मश्री पुरस्कारों से सम्मानित थे।
परिचय
काशी हिंदू विश्वविद्यालय (बीएचयू) में भौतिकी के प्रोफेसर डॉ॰ एन. के. सेठी के यहां 23 नवम्बर 1927 को जन्मे डॉक्टर प्रमोद करण सेठी ने आगरा विश्वविद्यालय से सात विषयों में सर्वोच्च अंकों के साथ एमबीबीएस की परीक्षा और 1952 में मास्टर ऑफ सर्जरी (एमएस) की उपाधि हासिल की। डॉ॰ सेठी ने 1954 में इंग्लैंड के एडिनबरा से एफआरसीएस की डिग्री ली।
विकृत पदार्थ
विकृत पदार्थ ( degenrate matter ) ऐसे पदार्थ को कहते हैं जिसका घनत्व इतना ज़्यादा हो कि उसके दाब (प्रॅशर) का अधिकतम भाग पाउली अपवर्जन नियम ( Pauli exclusion principle ) से उत्पन्न हो।
विवरण
आम तौर से किसी भी पदार्थ में (चाहे वह ठोस, द्रव या गैस हो) तापमान के कारण परमाणु उत्तेजित रहते हैं और इस उत्तेजना से उनका एक ऊष्मीय दाब होता है। इसके अतिरिक्त परमाणुओं के नाभिक (न्यूक्लियस) एक दूसरे के लिए प्रतिकर्षण (रिपल्शन) रखते हैं और इस से भी दाब पैदा होता है। एक तीसरा दाब पाउली अपवर्जन नियम से आता है जो दो फर्मियानों को एक ही क्वांटम अवस्था में होने से वर्जित करता है। इस दाब को विकृत दाब कहते हैं। आम तौर पर विकृत दाब ऊष्मीय दाब और नाभिक प्रतिकर्षण दाब से बहुत कम होता है। अगर उस पदार्थ को इस भयंकरता से दबाया जाए कि उसका विकृत दाब बढ़कर बाक़ी दाबों से अधिक हो जाए तो ऐसे पदार्थ की अवस्था को भी विकृत कहा जाता है। उदाहरण के लिए यह स्थिति धातु हाइड्रोजन में देखी जाती है जिसमें हाइड्रोजन के नाभिक एक दूसरे से बोर त्रिज्या (साधारण हाइड्रोजन परमाणु के नाभिक और इलेक्ट्रॉन से भी क़रीब लाए जा चुकें हों।